The Enemy Below

:*Iste articlo ye sobre una cinta estausunidense de cine belico de l'anyo 1957; ta la novela homonima sobre la que se basa, se veiga *'The Enemy Below (novela)***.

***The Enemy Below*** (títol orichinal en [[Idioma anglés|anglés]], en [[Idioma aragonés|aragonés]] ***Enemigo d'abaixo***, estrenada en [[Aragón]] con o títol en [[Idioma castellano|castellano]] de ***Duelo en el Atlántico Norte***, en aragonés ***Duelo en l'Atlantico Norte**'') ye una [[cinta]] de [[cine estausunidense]] de [[cine belico]] estrenada l'anyo [[1957]], dirichida por [[Dick Powell]] seguntes un [[guión adaptau]] por [[Wendell Mayes]] (basau en a [[novela]] ''[[The Enemy Below (novela)|The Enemy Below]]'', que heba publicau [[Denys Rayner]], un antigo oficial d'a ''[[Royal Navy]]'' mientres a [[batalla de l'Atlantico]], en l'anyo [[1956]]), con una [[banda sonora orichinal]] de [[Leigh Harline]], una [[dirección de fotografía]] de [[Harold Rosson]], una [[producción cinematografica]] de [[Dick Powell]] ta la [[productora cinematografica]] ''[[20th Century Fox]]'' y un [[elenco]] en o cual partecipan, entre d'atros, os [[actor]]s [[Robert Mitchum]], [[Curd Jürgens]], [[Theodore Bikel]], [[David Hedison]], [[Russell Collins]], [[Kurt Kreuger]], [[Frank Albertson]], [[Biff Elliot]], [[Ralph Manza]], [[Doug McClure]] y [[Darryl F. Zanuck]].

En bel meyo d'a [[Segunda Guerra Mundial]], o [[destructor d'escorta]] d'a ''[[United States Navy]]'' ''USS Haynes'', de [[clase Buckley]], fa labors de patrulla en a [[mar Caribe]], baixo lo mando de l'oficial ''Murrell'', procedent d'a [[marina mercant]], que ye recuperando-se d'as refidas recibidas cuan un [[submarino]] alemán fundió lo suyo barco. A tripulación d'o suyo barco no li tien masiada confianza, por o suyo orichen civil. Simultaniament, ''von Stolberg'' manda un submarino alemán que opera en ixas auguas, tractando-se d'un veterano d'os submarinos alemans d'a [[Primera Guerra Mundial]], en un d'os cuals ya heba estau capitán. Poseye tot o respecto d'os suyos hombres y ye un [[militar]] de carrera a qui li fa repugnancia lo [[nazismo]] d'o [[Tercer Reich]]. Cuan o destructor troba a lo submarino prencipia una luita entre toz dos capitans, a traviés d'a cual entramos a dos ganan gran respecto d'os suyos marineros, y en a cual desembolican todas as suyas habilidaz ta la navegación y lo combat.

A cinta s'ambienta en a [[mar Caribe]] y l'[[oceano Atlantico]] en bel momento indeterminau entre [[1942]] y [[1945]] mientres a [[batalla de l'Atlantico]] en a [[Segunda Guerra Mundial]], y las suyas escenas se filmoron en [[Long Beach (California)|Long Beach]] ([[California]]) y en [[Hawaii]] en os [[Estaus Unius]], amás d'en os ''[[20th Century Fox Studios]]'' en [[Century City]], tamién en California.

Se tracta d'una cinta que ha recibiu bels [[Lista de premio cinematograficos|premios]] y nominacions, en destacando un [[Premio Oscar]] a los [[Premio Oscar a los Millors Efectos Visuals|Millors Efectos de Soniu]] en a suya [[30ena edición d'os Premios Oscar|30<sup>ena</sup> edición]]; y tamién una nominción a los [[Premios BAFTA]] en a categoría de [[Premio BAFTA a o Millor Actor|Millor Actor Forano]], en a suya [[12ena edición d'os Premios BAFTA|12<sup>ena</sup> edición]].

== Elenco ==


== Se veiga tamién ==
* [[Cine en 1957]].
* [[Cintas de 1957]].

== Referencias ==


== Vinclos externos ==
*  [https://www.imdb.com/title/tt0050356/ ''The Enemy Below''] en [[Internet Movie Database]].
*  [https://www.rottentomatoes.com/m/enemy_below ''The Enemy Below''] en [[Rotten Tomatoes]].
*  [https://www.tcm.com/tcmdb/title/74107/enwp ''The Enemy Below''] en [[TCM Movie]].
*  [https://catalog.afi.com/Catalog/moviedetails/52167 ''The Enemy Below''] en l**American Film Institute Catalog* de l*'American Film Institute''.